Općina Breznički Hum

Breznički Hum 4

42225 Breznički Hum

OIB: 35774913576

**OBRAZLOŽENJE UZ PRORAČUN**

**OPĆINE BREZNIČKI HUM ZA 2023. I PROJEKCIJE ZA**

**2024. I 2025. GODINU**

Na temelju članka 42. Zakona o proračunu („Narodne novine“, broj 144/21.), a sukladno Pravilniku o proračunskom računovodstvu i računskom planu, Smjernicama ekonomske i fiskalne politike za razdoblje 2023.-2024. i Uputama Ministarstva financija za izradu proračuna jedinica lokalne i područne (regionalne) samouprave za razdoblje 2023.-2025. godine koncipiran je Proračun Općine Breznički Hum za 2023. godinu kao i projekcije za 2024. i 2025. godinu.

Temeljem Zakona o uvođenju eura kao službene valute u Republici Hrvatskoj od 01.01.2023. godine („Narodne novine br. 57/22) svi akti proračunskog planiranja trebaju biti iskazani u novoj valuti – euru. Članak 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, a čija obveza sastavljanja, donošenja i objavljivanja proizlazi iz odredaba propisa kojim se uređuje sustav proračuna, sastavljaju, donose i objavljuju na način da se vrijednosti u njima iskazuju u euru. Prema tome Proračun i projekcije za razdoblje 2023.-2025. i financijski planovi njihovih proračunskih i izvanproračunskih korisnika za razdoblje 2023.-2025. iako se pripremaju tijekom 2022., a predstavničko tijelo raspravlja i donose proračun do kraja 2022. godine (dok je službena valuta kuna), svi iznosi iskazani u proračunu i financijskim planovima moraju biti iskazani u novoj službenoj valuti euru sukladno fiksnom tečaju konverzije (1 EUR=7,53450 kuna) te propisanim pravilima za preračunavanje i zaokruživanje.

U skladu sa Zakonom o proračunu te Uputama Ministarstva financija Proračun Općine Breznički Hum za 2023. godinu te projekcije za sljedeće dvije godine donesen je na razini skupine ekonomske klasifikacije (druga razina računskog plana) čime je dozvoljena veća fleksibilnost u izvršavanju proračuna s naglaskom na planiranje po programima (a unutar njih po aktivnostima i projektima), a ne na vrsti i visini pojedinačnog troška u okviru nekog programa (planiranog na nekom nižem nivou).

Proračun Općine Breznički Hum za 2023. godinu kao i projekcije za 2024. i 2025. sastavljeni su uzimajući u obzir pokazatelje o gospodarskim kretanjima u Republici Hrvatskoj, prema Smjernicama ekonomske i fiskalne politike, kao i aktualnim podacima Državnog zavoda za statistiku. Također, uzeti su u obzir i pokazatelji o ostvarenju prihoda i rashoda Proračuna Općine Breznički Hum za prva tri kvartala 2022. godine kao i terminski plan provedbe odobrenih EU projekata i refundacije sredstava.

Proračun Općine Breznički Hum za 2023. godinu sastoji se od Općeg i Posebnog dijela:

* **Opći dio proračuna** planiran je prema ekonomskoj klasifikaciji na drugoj razini (razini skupine ekonomske klasifikacije) Računskog plana, a sastoji se od Računa prihoda i rashoda, Računa financiranja te Raspoloživih sredstava iz prethodnih godina.
* **Posebni dio proračuna** sastoji se od plana rashoda i izdataka raspoređenih po izvorima financiranja i ekonomskoj klasifikaciji, raspoređenih u programe (aktivnostima i projektima) unutar razdjela/glava definiranih u skladu s organizacijskom klasifikacijom Proračuna.

Također, uz Proračun za 2023. godinu usvajaju se i Projekcije proračuna za 2024. i 2025. godinu koje se sastoje od Općeg i Posebnog dijela planiranih sukladno zakonskim odredbama na razini skupine ekonomske klasifikacije (druga razina).

Treba napomenuti da Proračun nije statičan akt već se sukladno Zakonu može mijenjati tijekom proračunske godine. Ta izmjena se naziva rebalans proračuna. Procedura izmjena/rebalansa Proračuna identična je proceduri njegova donošenja.

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**OBRAZLOŽENJE PRORAČUNA**

Obrazloženje proračuna sastoji se od:

* Obrazloženja općeg dijela koji sadrži obrazloženje prihoda i rashoda, primitaka i izdataka te obrazloženja prenesenog manjka odnosno viška financijskog plana.
* Obrazloženja posebnog dijela proračuna koji se sastoji od obrazloženja programa koje se daje kroz obrazloženje aktivnosti projekata zajedno s ciljevima i pokazateljima uspješnosti.

**Obrazloženje općeg dijela proračuna Općine Breznički Hum**

****

Opći dio proračuna čini sažetak Računa prihoda i rashoda, Računa financiranja i Prenesenog viška ili prenesenog manjka i višegodišnjeg plana uravnoteženja. Račun prihoda i rashoda sastoji se od prihoda i rashoda iskazanih prema ekonomskoj klasifikaciji te rashoda iskazanih prema funkcijskoj klasifikaciji (svakom je programu dodijeljena šifra – četveroznamenkasti broj funkcije koja se izvršava kroz određene programe). Račun financiranja sadrži izdatke za finanfijsku imovine i otplatu zajmova dok se preneseni višak ili preneseni manjak sastoji od planiranog prenesenog manjka iz prethodne godine.

Ukupni prihodi Općine Breznički Hum za 2023. godinu planirani su u iznosu od 742.000,00 € dok su ukupni rashodi u iznosu od 679.000,00 €. Proračunom se planira višak prihoda nad rashodima u iznosu od 63.000 €. Općina Breznički Hum u 2023. godini planira izdatke za financijsku imovinu i otplatu zajmova u iznosu od 13.000,00 € koji se odnose na povrat beskamatnog zajma dobivenog od Državnog proračuna (neto financiranje iznosi -13.000,00 kn). Planiran je i manjak poslovanja iz prethodne godine u iznosu od 50.000,00 €. Višak prihoda nad rashodima zajedno sa neto financiranjem i manjkom poslovanja daje nulu čime je proračun uravnotežen.

Prihodi Općine Breznički Hum

Ukupni prihodi Općine Breznički Hum za 2023. godinu planirani su u iznosu od 742.000,00

€, te su svrstani u 4 izvora:

* 11 Opći prihodi i primici koje čine prihodi od poreza, prihodi od financijske imovine, prihodi od naknada za koncesije, zakupa i iznajmljivanja imovine, prihodi od naknada za eksploataciju mineralni sirovina, prihodi od ostalih naknada za korištenje nefinancijske imovine, ostale upravne pristojbe i naknade, prihodi državne uprave, te ostali prihodi (skupina 68),
* 31 Vlastiti izvori koji se sastoje od prihoda od pruženih usluga (skupina 66).
* 43 Prihodi za posebne namjene koje čine ostali prihodi od nefinancijske imovine-legalizacije, prihodi od vodnih doprinosa i doprinosa za šume, ostali nespomenuti prihodi (sufinanciranja pogreba), komunalni doprinosi i naknade, prihodi od grobnih naknada i naknada za priključak vode.
* 52 Pomoći koje čine tekuće pomoći iz državnog i županijskog proračuna, kapitalne pomoći iz državnog i županijskog proračuna te kapitalne pomoći temeljem prijenosa Eu sredstava.

Prihodi Općine Breznički Hum odnose se na prihode poslovanja, Proračunom nisu planirani prihodi od prodaje nefinancijske imovine. Prihode Općine Breznički Hum čine:

* Prihodi od poreza planirani u iznosu od 232.200,00 €. Prihodi od poreza najvažniji su prihodi jedinica lokalne i područne (regionalne) samouprave a sastoje se od: poreza i prireze na dohodak planiranog u iznosu od 220.000,00 €, poreza na kuće za odmor u iznosu od 1.000,00 €, poreza na korištenje javnih površina u iznosu od 100,00 €, poreza na promet nekretnina u iznosu od 3.000,00 €, poreza na potrošnju alkoholnih i bezalkoholnih pića u iznosu od 8.000,00 € te poreza na tvrtku u iznosu od 100,00 €.;
* Pomoći iz inozemstva i od subjekata unutar općeg proračuna planirane u iznosu od 453.000,00 €, od toga pomoći od međunarodnih organizacija te institucija i tijela EU iznose 7.000,00 €, pomoći proračunu iz drugih proračuna planirane 346.000,00 € i pomoći iz proračuna temeljem prijenosa EU sredstava 100.000,00 € (odnose se na kapitalne pomoći temeljem prijenosa EU sredstava). Pomoći proračunu iz drugih proračuna odnose se na tekuće pomoći iz državnog proračuna u iznosu od 150.000,00 €, tekuće pomoći iz županijskog proračuna u iznosu od 1.000,00 €, kapitalne pomoći iz državno proračuna u iznosu od 180.000,00 € te kapitalne pomoći iz županijsko proračuna u iznosu od 15.000,00 €.
* Prihodi od imovine planirani u iznosu od 5.370,00 €, od toga prihodi od financijske imovine iznose 70,00 € (sastoje se od kamata na oročena sredstva i depozite po viđenju) i prihodi od nefinancijske imovine iznose 5.300,00 € (naknade za koncesije, prihodi od zakupa i iznajmljivanja imovine, prihodi od naknade za eksploataciju mineralnih sirovina, ostale naknade za korištenje nefinancijske imovine i ostali prihodi od nefinancijske imovine (legalizacija)).
* Prihodi od upravnih i administrativnih pristojbi, pristojbi po posebnim propisima i naknada planirani u iznosu od 50.600,00 €, od toga su upravne i administrativne pristojbe planirane u iznosu od 50,00 €, prihodi po posebnim propisima (prihodi od državne uprave, vodni doprinos, doprinos za šume i ostali nespomenuti prihodi (sufinanciranje pogreba)) planirani u iznosu od 7.050,00 € i komunalni doprinosi i naknade planirani u iznosu od 43.500,00 € (odnose se na prihode od komunalnih doprinosa i naknada, grobnih naknada i naknada za priključak vode).
* Prihodi od prodaje proizvoda i robe te pruženih usluga i prihodi od donacija planirani u iznosu od 200,00 € za prihode od pruženih usluga.
* Kazne, upravne mjere i ostali prihodi planirani u iznosu od 630,00 €.

Rashodi Općine Breznički Hum

Ukupni rashodi Općine Breznički Hum za 2023. godinu planirani su u iznosu od 679.000,00 € te se odnose na:

* Rashode poslovanja u iznosu od 437.900,00 €
* Rashode za nabavu nefinancijske imovine u iznosu od 241.100,00 €

Rashode poslovanja Općine Breznički Hum čine:

* 31 Rashodi za zaposlene u iznosu od 61.450,00 €. Rashodi za zaposlene sastoje se od rashoda za plaće (Bruto) u iznosu od 50.000,00 €, ostalih rashodi za zaposlene (nagrade, uskrsnice, božićnice, regres i sl.) 3.200,00 € i doprinosi na plaće (doprinos za obvezno zdravstveno osiguranje) u iznosu od 8.250,00 €.
* 32 Materijalni rashodi planirani u iznosu od 268.650,00 €, od toga su naknade troškova zaposlenima (službena putovanja, naknade za prijevoz na posao i sa posla, stručna usavršavanja i ostale naknade troškova zaposlenima) planirane u iznosu 4.750,00 €, rashodi za materijal i energiju (uredski materijal, energija, materijal i dijelovi za tekuće i investicijsko održavanje, sitni inventar i službena, radna i zaštitna odjeća) planirani u iznosu od 51.500,00 €, rashodi za usluge (usluge telefona i pošte, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge i ostale usluge) planirani su u iznosu od 195.100,00 € te ostali nespomenuti rashodi poslovanja (naknade za predstavnička i izvršna tijela, povjerenstva, reprezentacija, članarine, pristojbe i naknade, troškovi sudskih postupaka, i ostali nespomenuti rashodi poslovanja) planirani u iznosu od 17.300,00 €.
* 34 Financijski rashodi iznose 3.600,00 €, od toga kamate za primljene kredite i zajmove 1.500,00 €, bankarske usluge i usluge platnog prometa 1.500,00 €, zatezne kamate 500,00 € i ostali nespomenuti financijski rashodi 100,00 €.
* 35 Subvencije iznose 1.000,00 € te se odnose na subvencije obrtnicima, malim i srednjim poduzetnicima.
* 36 Pomoći dane u inozemstvo i unutar općeg proračuna iznose 5.000,00 € te se odnose na tekuće pomoći Osnovnoj školi Breznički Hum i financiranje ugovora o djelu za malu školu.
* 37 Naknade građanima i kućanstvima na temelju osiguranja i druge naknade iznose 49.500,00 €, a odnose se na naknade građenima i kućanstvima u novcu u iznosu od 11.500,00 (naknade građanima i kućanstvima u novcu, naknada za novorođenčad i stipendije) i naknade u naravi u iznosu 38.000,00 € (sufinanciranje dječje vrtića i ostale naknade u naravi),
* 38 Ostali rashodi iznose 48.700,00 € te se odnose na tekuće donacije u iznosu od 47.200,00 € i naknade šteta pravnim i fizičkim osobama u iznosu od 1.500,00 €.

Rashodi za nabavu nefinancijske imovine

Rashodi za nabavu nefinancijske imovine planirani su u iznosu 241.100,00 €, od toga su:

* 41 Rashodi za nabavu neproizvedene dugotrajne imovine planirani su u iznosu od 15.000,00 € za otkup zemljišta.
* 42 Rashodi za nabavu proizvedene dugotrajne imovine planirani u iznosu od 184.100,00 € te se sastoje od rashoda za građevinske objekte u iznose 176.500,00 € i rashode za postrojenje i oprema u iznosu od 7.600,00 €. Rashodi za građevinske objekte podrazumijevaju investicije za izgradnju cesta, izgradnju i rekonstrukciju javne rasvjete, uređenje okoliša oko mrtvačnice i opremanje dječjeg igrališta.
* 45 Rashode za dodatna ulaganja na nefinancijskoj imovini planirane u iznosu od 42.000,00 € te se odnose na dodatna ulaganja na građevinskim objektima Stare škole Breznički Hum i mrtvačnice u Općini Breznički Hum.

Izdaci za financijsku imovinu i otplate zajmova

Izdaci za financijsku imovinu i otplatu zajmova planirani su u iznosu od 13.000,00 € kroz izdatke za otplatu glavnice primljenih kredita i zajmova od kreditnih i ostalih financijskih institucija izvan javnog sektora koji se odnose se na otplatu dobivenog beskamatno zajma od državno proračuna za premošćivanje likvidnosti.

Vlastiti izvori

Proračunom je planiran rezultat poslovanja u iznosu od -50.000,00 € koji podrazumijeva manjak prihoda nad rashodima iz prethodne godine.

**Obrazloženje posebnog dijela proračuna Općine Breznički Hum**

U posebnom dijelu proračuna planski podaci rashoda i izdataka raspoređeni su da se poštuju sve zakonom propisane klasifikacije:

* *Organizacijska* – podaci su razvrstani po razdjelima i glavama;
* *Ekonomska* – prilikom planiranja koriste se računi računskog plana;
* *Programska* – uspostavlja se definiranjem programa, aktivnosti i projekata. Unutar razdjela i glava proračuna osnovne planske cjeline su programi što znači da su svi rashodi raspoređeni po programima koji se sastoje od aktivnosti i projekata vezanih za provođenje tih programa sa zakonskom osnovom za uvođenje programa, ciljevima i pokazateljima uspješnosti programa te procjenom potrebnih sredstava za njihovo provođenje u 2023. godini. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu;
* *Izvori financiranja* – prihodi i primici grupirani su u skupine iz kojih se podmiruju rashodi i izdaci određene vrste i namjene što se provodi zbog praćenja namjenskog trošenja proračunskog novce.

U nastavku slijedi opisni prikaz realizacije rashoda i izdataka poslovanja po organizacijskoj, ekonomskoj i programskoj klasifikaciji te po izvorima financiranja:

* **RAZDJEL 001 PREDSTAVNIČKA I IZVRŠNA TIJELA planiran u iznosu od 15.000,00 €.**

 *GLAVA 00101 PREDSTAVNIČKA I IZVRŠNA TIJELA*

**Program 1001 Financiranje osnovnih aktivnosti** planiran u iznosu od 15.000,00 € iz izvora 11 Opći prihodi i primici.

**Opis i cilj programa:** program obuhvaća aktivnosti koje omogućuju obavljanje poslova Općinskog vijeća, njegovih radnih i savjetodavnih tijela, poslova načelnika, poslova vezanih za rad političkih stranaka i nezavisnih vijećnika, proračunsku zalihu te aktivnosti otplate kredita i zajmova. Osnovni cilj je osigurati participaciju građana u odlučivanju kroz predstavnike koje na izborima biraju u predstavničko tijelo – Općinsko vijeće, te potrebne uvjete za njihov rad kroz donošenje kvalitetnih odluka i zaključaka s ciljem poboljšanja života na području Općine te podmirenje dugoročnog kredita kojeg ima Općina.

Program 1001 Financiranje osnovnih aktivnosti sastoji se od:

* AKTIVNOSTI A100001: Rad predstavničkih i izvršnih tijela planirane u iznosu od 2.000,00 € iz izvora 11 Opći prihodi i primici. U ovoj aktivnosti osiguravaju se sredstva za isplate naknada za rad predstavničkog tijela te njihovih radnih i savjetodavnih tijela.
* AKTIVNOSTI A100003: Otplata kredita planirane u iznosu od 13.000,00 € iz izvora 11 Opći prihodi i primici. U okviru izdataka za financijsku imovinu i otplate zajmova planirana je otplata glavnice beskamatnog zajma dobiveno od Državno proračuna.

**Pokazatelj uspješnosti provedbe programa 1001: Financiranje osnovnih aktivnosti**,

jest uredno održavanje sjednica Općinskog vijeća i donošenje odluka važnih za djelokrug

Općine i uredno podmirenje glavnice i kamata dobivenog kredita

* **RAZDJEL 002 JEDINSTVENI UPRAVNI ODJEL planirano u iznosu od 190.600,00 €.**

*GLAVA 00201 JEDINSTVENI UPRAVNI ODJEL*

**Program 1002 Financiranje osnovnih aktivnosti** planiran u iznosu od 121.550,00 € iz

izora 11 Opći prihodi i primici.

**Opis i cilj programa:** Ovaj program obuhvaća aktivnosti kojima se osiguravaju sredstva

za redovno financiranje prava zaposlenika iz radnog odnosa, za sve odjele općinske uprave,

aktivnosti za podmirenje materijalnih rashoda koji uključuju naknade za prijevoz

zaposlenika, dnevnice i putne troškove, troškove stručnog usavršavanja zaposlenika, te

nesmetano obavljanje upravnih, stručnih i ostalih poslova općinske uprave, rashoda za

materijal i energiju, zatim rashodi za usluge telefona, pošte i prijevoza, usluge tekućeg i

investicijskog održavanja, komunalne usluge, zakupnine i najamnine, pristojbe, članarine,

financijske rashode, nabavku neophodne uredske opreme, te ostale nespomenute rashode

poslovanja. Osnovni cilj programa je ažurno i kvalitetno obavljanje svih poslova u svrhu

kojih je Jedinstveni upravni odjel osnovan, uz optimalni broj službenika i namještenika,

zadovoljavajuću opremu i druge radne uvjete u skladu s proračunskim mogućnostima,

a radi zadovoljavanja potreba građana u okviru zakonom

utvrđenih zadaća koje obavlja jedinica lokalne samouprave.

Planirano je da će Program 1002 Financiranje osnovnih aktivnosti biti realiziran kroz dvije

aktivnosti i kapitalni projekt ulaganja u opremu i ostalu imovinu:

* AKTIVNOSTI A100201 RASHODI ZA ZAPOSLENEplanirane u iznosu od 61.450,00 € iz izvora 11 Opći prihodi i primici. Aktivnost rashodi za zaposlene odnosi se na sredstva za isplatu ukupnog troška plaće zaposlenika Općine koji se sastoji od bruto plaće, ostalih rashoda za zaposlenike (regres, darovi povodom Božića i Uskrsa, dar djetetu do navršene petnaeste godine života, bonus za uspješan rad, nagrada za neprekidan rad te za topli obrok) i doprinosa na plaće.
* AKTIVNOSTI A100202 MATERIJALNI I FINANCIJSKI RASHODIplanirane u iznosu 116.450,00 € iz izvora 11 Opći prihodi i primici, 34 Vlastiti prihodi i 52 Pomoći. Aktivnošću materijalni i financijski rashodiosiguravaju se sredstva za podmirenje materijalnih rashoda (naknade za službena putovanja, naknade za prijevoz zaposlenika, stručna usavršavanja, ostale naknade troškova zaposlenima, rashodi za uredski materijal i ostali materijal, energiju, materijal za tekuće i investicijsko održavanje, sitni inventar, službenu, radnu i zaštitnu odjeću, usluge telefona i pošte, usluge tekućeg i investicijskog održavanja, usluge promidžbe i informiranja, zakupnine i najamnine, zdravstvene usluge, intelektualne i osobne usluge, računalne usluge, ostale usluge, reprezentacija, članarine, pristojbe i naknade, troškovi sudski postupaka, održavanje svečane akademije i ostali nespomenuti rashodi poslovanja), financijskih rashoda (kamate za primljene kredite, bankarske usluge i usluge platnog prometa, zatezne kamate i ostali nespomenuti financijski rashodi) te ostalih rashodi koji podrazumijevaju naknadu štete fizičkim i pravnim osobama.
* Kapitalni projekt K100203 Kapitalna ulaganja u opremu i ostalu imovinu planirani u iznosu od 7.600,00 € iz izvora 11 Opći prihodi i primici i 52 Pomoći. Unutar kapitalnog projekta osiguravanju se sredstva za postrojenje i opremu koju Općina planira nabaviti (uredska oprema i namještaj, komunikacijska oprema, oprema za održavanje i zaštitu i uređaji, strojevi i oprema za ostale namjene.

**Pokazatelji uspješnosti provedbe programa 1001: Financiranje osnovnih aktivnosti** su

pravovremeno doneseni akti, pravovremeno obavljanje djelatnosti iz nadležnosti tijela te

osiguravanje materijalnih preduvjeta za učinkovito izvršavanje poslova iz djelokruga rada.

* **RAZDJEL 003 KOMUNALNO – STAMBENE DJELATNOSTI I UREĐENJE PROSTORA planiran u iznosu od 379.700,00 €.**

 *GLAVA 003 KOMUNALNO-STAMBENE DJELATNOSTI I UREĐENJE PROSTORA*

**Program 1003 Održavanje komunalne infrastrukture i građevinskih objekata** planiran

u iznosu od 146.200,00 € iz izvora 43 Prihodi za posebne namjene i 52 Pomoći.

**Opis i cilj projekta:** Program obuhvaća aktivnosti tekućeg održavanja građevinskih

objekata u posjedu Općine, nerazvrstanih cesta, javne rasvjete, javnih zelenih površina i

ostale komunalne infrastrukture. Cilj programa je održavanje funkcionalnosti postojeće

komunalne infrastrukture kroz redovno održavanje usmjereno ka stvaranju pretpostavki za

razvoj konkurentnog i održivog gospodarstva kroz kvalitetno uređenje ulica, prometnu

sigurnost, povećanje standarda komunalne infrastrukture te zaštitu okoliša.

Program će biti realiziran kroz ove aktivnosti:

* AKTIVNOST A100301 ODRŽAVANJE GRAĐEVINSKIH OBJEKATA planirane u iznosu od 6.500,00 € iz izvora 52 Pomoći. Aktivnost održavanja građevinskih objekata usmjerena je na održavanje objekata u vlasništvu Općine i tekuće režijske troškove.
* AKTIVNOST A100302 ODRŽAVANJE CESTA planirana u iznosu od 80.000,00 € iz izvora 11 Opći prihodi i primici i 43 Prihodi za posebne namjene te se odnosi na tekuće i investicijsko održavanje cesta, podrazumijeva: proširenje cesta, ublažavanje zavoja i nagiba, pojačanje ili izgradnja podloge kolnika, pročišćavanje, ravnanje i nasipavanje cesta kamenom ili sličnim čvrstim materijalom, postavu i održavanje prometne signalizacije, održavanje ili uklanjanje drveća, grmlja i drugog raslinja koje sprječava preglednost, iskop i održavanje odvodnih kanala, zacjeljenje odvodnih kanala i održavanje i čišćenje zacjevljenih kanala.
* AKTIVNOST A100303 ODRŽAVANJE JAVNE RASVJETE planirana u iznosu od 27.500,00 € iz izvora 11 Opći prihodi i primici i 43 Prihodi za posebne namjene, a obuhvaća troškove tekućeg održavanja objekata i uređaja javne rasvjete radovima interventnog i preventivnog održavanja kako bi se postigla kvalitetna osvijetljenost javnih površina. i troškove električne javne rasvjete.
* AKTIVNOST A100304 ODRŽAVANJE JAVNIH POVRŠINA planirana u iznosu od 3.000,00 € iz izvora 11 Opći prihodi i primici i 43 Prihodi za posebne namjene, a obuhvaća radove održavanja zelenih površina kao što su košnja trave, grabljanje lišća, uređenje i održavanje cvjetnih gredica, rezanje suhih stabala, održavanje ukrasnog grmlja te radove zimske službe, odnosno čišćenja snijega i leda u zimskim mjesecima. Obuhvaćeni su rashodi za nabavu pribora, alata, sjemena trave, pesticida, nabavu i sadnju cvijeća, materijal za posipavanje ceste (sol) te za ostale nepredviđene radove i materijal.
* AKTIVNOST A100305 ODRŽAVANJE OSTALE KOMUNALNE INFRASTRUKTURE planirana u iznosu od 29.200,00 € iz izvora 11 Opći prihodi i primici, 43 Prihodi za posebne namjene i 52 Pomoći te se odnosi na rashode za materijal i energiju i rashode za usluge kao što su rashodi za usluge tekućeg i investicijskog održavanja prijevoznih sredstava (traktora koji je u vlasništvu Općine), opskrbu vodom, iznošenje i odvoz smeća, deratizaciju i dezinsekciju, održavanje groblja (čišćenje staza i zelenih površina groblja, odvoz i zbrinjavanje komunalnog otpada s groblja, održavanje objekta mrtvačnice i sl), pogrebne usluge i ostale komunalne usluge.

**Pokazatelji uspješnosti provedbe programa 1003 Održavanje komunalne infrastrukture i građevinskih objekata su** broj i dužina novoasfaltiranih cesta, dužina ponovno asfaltiranih dionica, sigurnost odvijanja prometa, uređenje javnih površina, kvalitetna osvijetljenost javnih površina besprijekornim funkcioniranjem javne rasvjete kojom su postignute uštede u potrošnji električne energije, uređenje groblja i ostalih sadržaja bitnih za razvoj općine te zadovoljstvo korisnika.

**Program 1004 Izgradnja i rekonstrukcija kapitalnih objekata** planiran u iznosu od 42.000,00 € iz izvora 52 Pomoći.

**Opis i cilj programa:** Program je usmjeren na investicijske zahvate vezane uz dodatna ulaganja na građevinskim objektima na području Općine Breznički Hum. Program je usmjeren na rekonstrukciju stare škole Breznički Hum i na rekonstrukciju mrtvačnice. Cilj programa je razvoj konkurentnog i održivog razvoja Općine.

Program 1004 Izgradnja i rekonstrukcija kapitalnih objekata biti će realiziran kroz:

* KAPITALNI PROJEKT K100401 IZGRADNJE I REKONSTUCIJE KAPITALNIH OBJEKATA planirani u iznosu od 42.000,00 € iz izvora 52 Pomoći, a odnosi se na rekonstrukciju mrtvačnice i stare škole u Općini Breznički Hum.

**Pokazatelj uspješnosti provedbe programa 1004 Izgradnje i rekonstrukcije kapitalnih objekata** jest rekonstruiran i uređen prostor mrtvačnice te rekonstruirana zgrada stare škole u kojoj će se uređivati prostorije za Limenu glazbu „Sveti Martin“ i druge udruge.

**Program 1005 Izgradnja i rekonstrukcija komunalne infrastrukture** planiran u iznosu od 191.500,00 € iz izvora 52 Pomoći.

**Opis i cilj programa:** Program je usmjeren na investicije za otkup zemljišta, investicije na nerazvrstanim cestama, izgradnji i rekonstrukciji javne rasvjete i ostali građevinskih objekata( uređenje okoliša oko mrtvačnice-rekonstrukcija groblja). Cilj programa jest izgradnja komunalne infrastrukture kako bi se stvorili uvjeti za kvalitetniji život mještana i dalji razvoj turizma i gospodarstva Općine.

Program 1005 Izgradnja i rekonstrukcija komunalne infrastrukture realizirat će se kroz:

* KAPITALNI PROJEKT K100501 OTKUP ZEMLJIŠTA planirani u iznosu od 15.000,00 € iz izvora 52 Pomoći te se odnosi na kupnju zemljišta.
* KAPITALNI PROJEKT K100502 IZGRADNJA CESTA planirani u iznosu od 155.000,00 € iz izvora 43 Prihodi za posebne namjene i 52 Pomoći. Obuhvaća rashode za asfaltiranje i izgradnju nerazvrstanih cesta i općinskih ulica, te rashode za izradu projektne dokumentacije za uređenje istih. Planirana je modernizacija NC Radešić, NC Poduzetnička zona i NC Šavorići.
* KAPITALNI PROJEKT K100503 IZGRADNJA I REKONSTRUKCIJA JAVNE RASVJETE planirani u iznosu od 15.000,00 € iz izvora 52 Pomoći. Kapitalni projekt izgradnje i rekonstrukcije javne rasvjete odnosi se na konstanta nadogradnja i modernizacija iste kako bi se napravile znatne uštede u potrošnji energije, ali i postigla bolja efikasnost u radu rasvjetnih tijela. Plan je na području Općine kompletno postaviti novu električnu mrežu, a na stupove LED rasvjetu kako bi se na taj način ostvarila energetski održiva i ekološki prihvatljiva javna rasvjeta i ušteda u potrošnji električne energije.
* KAPITALNI PROJEKT K100503 IZGRADNJA I REKONSTRUKCIJA OSTALIH GRAĐEVINSKIH OBJEKATA planiran u iznosu od 6.500,00 € iz izvora 52 Pomoći, a odnosi se na investicije na uređenje okoliša oko mrtvačnice i rekonstrukciji groblja te na opremanje dječjih igrališta na području Općine.

**Pokazatelj uspješnosti provedbe programa 1005 Izgradnje i rekonstrukcije komunalne infrastrukture:** broj i dužina izgrađenih cesta, električna mreža, površina i broj rasvjetnih tijela, uređenje prostora oko mrtvačnice, uređenje i opremanje dječjih igrališta i ostalih sadržaja bitnih za razvoj Općine

* **RAZDJEL 004 DONACIJE I OSTALI RASHODI planiran u iznosu od 47.200,00 €**

*GLAVA 00401 DONACIJE I OSTALI RASHODI*

**Program 1006 Razvoj udruga** planiran u iznosu od 47.200,00 € iz izvora 11 Opći prihodi i primici i 52 Pomoći.

**Opis i cilj programa:** Program obuhvaća tekuće donacije udrugama građana. Cilj programa je stvaranje poticajnog okruženja za razvoj civilnog društva. Organizacije civilnog društva provode programe, aktivnosti koji unapređuju kvalitetu života građana lokalne zajednice.

Realizacija programa 1006 Razvoj udruga planirana je kroz aktivnost:

* AKTIVNOST A100601 FINANCIRANJE AKTIVNOSTI UDRUGA planirane u iznosu od 47.200,00 € iz izvora 11 Opći prihodi i primici i 52 Pomoći, a odnosi se na višegodišnju suradnju s neprofitnim organizacijama koje potiču razvoj demokracije, a obuhvaća potporu radu udrugama koje djeluju u području socijalne skrbi, vjerskim i političkim udrugama, vatrogasnoj zajednici i dobrovoljnim vatrogasnim društvima Općine Breznički Hum, Crvenom križu, civilnoj zaštiti i drugim udrugama.

**Pokazatelj uspješnosti provođenja Programa 1006 Razvoj udruga:** broj neprofitnih organizacija čije programe financijski pomaže općina

* **RAZDJEL 005 ŠKOLSTVO, PREDŠKOLSKI ODGOJ, SOCIJALNA SKRB I ZDRAVSTVO PLANIRANO U IZNOSU OD 58.500,00 €.**

*GLAVA 00501 ŠKOLSTVO, PREDŠKOLSKI ODGOJ, SOCIJALNA SKRB I ZDRAVSTVO*

**Program 1007 Školstvo i predškolski odgoj** planiran u iznosu od 6.000,00 € iz izvora 11 Opći prihodi i primici.

**Opis i cilj programa: :** Programom se pruža podrška školi u provođenju projekata te djeci i mladima u pohađanju predškolskih i osnovnoškolskih obrazovnih programa. Cilj programa je osigurati sredstva za aktivnosti vezane uz školstvo i predškolski odgoj kako bi se potaknuo razvoj ljudskih potencijala i daljnje usmjeravanje stanovništva na visokoobrazovne institucije kako bi se održao rast visokoobrazovanog stanovništva.

Program 1007 Školstvo i predškolski odgoj realizirat će se kroz aktivnost:

* AKTIVNOST A100701 FINANCIRANJE ŠKOLSTVA I PREDŠKOLSKOG ODGOJA planirane u iznosu od 6.000,00 iz izvora 11 Opći prihodi i primici, a odnosi se na sufinanciranje nabave školskih udžbenika, radnih bilježnica i pomoćno-tehničkog materijala i na financiranje ugovora o djelu voditeljice male škole.

**Pokazatelj uspješnosti provođenja Programa 1007 Školstvo i predškolski odgoj:** broj djece i broj zadovoljnih roditelja načinom na koji se vodi briga o naobrazbi i drugim aktivnostima djeca.

**Program 1008 Socijalna skrb** planiran u iznosu od 49.500,00 € iz izvora 11 Opći priodi i primici i 52 Pomoći.

**Opis i cilj programa:** Program se provodi radi osiguranja socijalne pomoći za socijalno najugroženije skupine stanovnika općine. Radi se o građanima koji ostvaruju pravo na pomoć prema kriterijima utvrđenim odlukom o socijalnoj skrbi. Ovim programom osiguravaju se i stipendije učenicima i sufinanciranje dječjeg vrtića djeci sa područja Općine. Program podrazumijeva pomoć socijalno ugroženom stanovništvu u svrhu podmirenja troškova. Cilj programa je poboljšanje kvalitete života i podizanje životnog standarda stanovnika kroz zadovoljavanje osnovnih životnih potreba socijalno ugroženih osoba. Program podrazumijeva pomoć socijalno ugroženom stanovništvu u svrhu podmirenja troškova. Cilj programa je poboljšanje kvalitete života i podizanje životnog standarda stanovnika kroz zadovoljavanje osnovnih životnih potreba socijalno ugroženih osoba te osoba koje zbog zdravstvenih razloga ili životne dobi nisu u mogućnosti brinuti se same o sebi.

 Program 1008 Socijalna skrb realizirat će se u aktivnosti:

* AKTIVNOST A100801 POMOĆ GRAĐANIMA I KUĆANSTVIMA IZ PRORAČUNA planirane u iznosu od 49.700,00 € iz izvora 11 Opći prihodi i primici i 52 Pomoći te podrazumijeva pružanje pomoći za podmirenje troškova prehrane, pomoć za nabavu ogrijeva, pomoć za opremu novorođenčadi, stipendije, sufinanciranje cijene dječjeg vrtića te ostale naknade koje se isplaćuju građanima u novcu i naravi na temelju socijalnih uvjeta

**Pokazatelj uspješnosti provođenja Programa 1008 Socijalna skrb:** broj pruženih novčanih pomoći, nabava potrebnih namirnica i ostalog pribora potrebnog za život socijalno ugroženih, broj stipendija, broj djece kojima se sufinancira dječji vrtić

**Program 1009 Zdravstveno – veterinarska djelatnost** planiran u iznosu od 3.000,00 € iz izvora 11 Opi prihodi i primici.

**Opis i cilj programa: Program obuhvaća** deratizaciju i dezinsekciju radi očuvanja zdravlja ljudi koja se jednom godišnje provodi na području općine te ostale veterinarske usluge.

Program 1009 Zdravstveno-veterinarska djelatnost realizirat će se kroz aktivnost:

* AKTIVNOST A100901 ZDRAVSTVENO-VETERINARSKA ZAŠTITA planirane u iznosu od 3.000,00 € iz izvora 11 Opći prihodi i primici, a odnosi se na veterinarsko- higijenički servis i ostale veterinarske i zdravstvene usluge vezane uz zdravlje ljudi i životinja .

**Pokazatelji uspješnosti provođenja Programa 1009 Zdravstveno-veterinarske djelatnosti:** zadovoljni mještani

* **RAZDJEL 006 PODUZETNIŠTVO PLANIRANO U IZNOSU OD 1.000,00 €.**

*GLAVA 00602 PODUZETNIŠTVO*

**Program 1010 Razvoj poduzetništva** planiran u iznosu od 1.000,00 € iz izvora 11 Opći prihodi i primici.

**Opis i cilj programa:** obuhvaćaju aktivnosti sufinanciranja potpore za pomoć poduzetnicima i obrtnicima u njihovom radu. Cilj ovog programa je povećanje aktivnosti u obrtništvu i malom i srednjem poduzetništvu, sufinanciranje dobrih poduzetničkih projekata, poticanje inovacija u poduzetništvu, očuvanje tradicijskih obrta, te promocija poduzetništva i poduzetničkih potencijala za razvoj povoljne poduzetničke klime.

Program 1010 Razvoj poduzetništva realizirat će se kroz aktivnosti:

* AKTIVNOST A101001 SUBVENCIONIRANJE KAMATE planirane u iznosu od 1.000,00 € iz izvora 11 Opći prihodi i primici, a odnosi se na pružanje potpora za jačanje kapaciteta poslovanja i subvencija kamata na obrtničke i poduzetničke kredite**.**

**Pokazatelj uspješnosti provođenja Programa 1010 Razvoj poduzetništva:** broj novootvorenih poduzeća i obrta, broj novozaposlenih, povećanje prihoda